उन्होंने कहा कि उनकी सरकार बनने के बाद 92 लाख बच्चों को इन्सेफेलाइटिस की वैक्सीन लगाई गई है। इसके अलावा 20 जिलों में पीडियाट्रिक आईसीयू को भी शुरू किया गया है। जिला अस्पतालों में इन्सेफलाइटिस से निपटने के लिए चिकित्सीय सुविधाएं मुहैया कराई गई हैं। सीएम योगी ने कहा कि उनकी सरकार का एक मात्र लक्ष्य प्रदेश का विकास है। पिछली सरकारों से हमें एक जर्जर सत्ता विरासत में मिली, जिससे उबार कर इस प्रदेश को उत्तम प्रदेश बनाना है।